 Waxa uu ku jawaabey: Horta burcad badeedu ma ahan degaankayaga oo keliya, meesha laga soo abaabulo oo burcad badeedda laga maal geliyaa waa magaalada Muqdisho iyo koonfurta Soomaaliya, dadka hawshaas wadaana waa dad Soomaaliyeed oo isku dhan oo aan qabiil lahayn, laakiin marka laga hadlayo maad wax ka qabataana annaga wax ka qabashadayadu waa yar tahay runta ayaan kuu sheegayaaye, awood aan burcad badeeda wax kaga qabanaana aad ayey u yartahay, capacity-gayagu awoodayadu waa yar yahay, tuulooyinka xeebaha ku yaal in aanu boolis geyno oo amni geyno waa nagu adag tahay waqtiga xaadirka ah maxaa yeelay magaalooyinka waaweyn ayaan hadda ku rafaadsanahay oo amnigooda ka shaqayneynaa sidii aannu u sugi lahayn, illaa in aan xaqiiqda sheego ayaan rabnaa, waxaa weeye arrintani iskaashi ayey u baahan tahay, DFKMG naftarkeedu waxa xeebaha ka dhacaaya in ay la socoto weeye. 